laion/Wikipedia-Exotic huggingface dataset:
প্রতাপগড়ের যুদ্ধ

প্রতাপগড়ের যুদ্ধ ১৬৫৯ সালের ১০ নভেম্বর বর্তমান ভারতের মহারাষ্ট্র রাজ্যের সাতারা শহরের নিকটে প্রতাপগড়ের দুর্গে মারাঠা রাজা শিবাজীর সৈন্যবাহিনী এবং বিজাপুরের সেনাপতি আফজাল খানের সৈন্যবাহিনীর মধ্যে সংঘটিত হয়। মারাঠারা সংখ্যাস্বল্পতা সত্ত্বেও বিজাপুরি বাহিনীকে পরাজিত করতে সক্ষম হয়। এটি ছিল কোনো প্রধান আঞ্চলিক শক্তির বিরুদ্ধে মারাঠাদের প্রথম বিজয়। Jadunath Sarkar (১৯৯২)। Shivaji and his times। Orient Blackswan। পৃষ্ঠা 47–52। আইএসবিএন 978-81-250-1347-1।  J. Nazareth (২০০৮)। Creative Thinking in Warfare (illustrated সংস্করণ)। Lancer। পৃষ্ঠা 174–176। আইএসবিএন 978-81-7062-035-8।
পিটার থঙ্গরাজ

পিটার থঙ্গরাজ (২৪ ডিসেম্বর ১৯৩৫ - ২৪ নভেম্বর ২০০৮) একজন প্রাক্তন ভারতীয় ফুটবল খেলোয়াড়। থঙ্গরাজ ১৯৫৬ এ মেলবোর্ন ও ১৯৬০ রোম অলিম্পিকে ভারতীয় ফুটবল দলের সদস্য ছিলেন। ১৯৫৮ এ উনি এশিয়ার শ্রেষ্ঠ গোলরক্ষক নির্বাচিত হন। ১৯৬৭ সালে তাকে অর্জুন পুরষ্কারে ভূষিত করা হয়। "Peter Thangaraj dead"। Express India। 26 November। ২০১২-০৬-১৬ তারিখে মূল থেকে আর্কাইভ করা। সংগ্রহের তারিখ 2008-12-13।  এখানে তারিখের মান পরীক্ষা করুন: |তারিখ= (সাহায্য) "ARJUNA AWARDEES ON INDIAN RAILWAYS" (পিডিএফ)। indianrailways.gov.in। সংগ্রহের তারিখ ২০০৯-০৯-০৬।
তানিয়া সচদেব

তানিয়া সচদেব (জন্ম ২০ আগস্ট ১৯৮৬) একজন ভারতীয় দাবা খেলোয়াড় যিনি ফিডের মহিলা গ্রান্ডমাস্টার উপাধি জয় করেছেন। তিনি দুইবার ২০০৬ ও ২০০৭ সালে ভারতীয় মহিলা দাবা চ্যাম্পিয়ন, একবার ২০০৭ সালে এশীয় মহিলা দাবা চ্যাম্পিয়ন এবং তিনবার ২০১৬, ২০১৮ এবং ২০১৯ সালে এবং বর্তমান কমনওয়েলথ মহিলা দাবা চ্যাম্পিয়ন। তিনি দাবার উপস্থাপক এবং ভাষ্যকারের কাজও করেন। "Tania Sachdev"। Red Bull (ইংরেজি ভাষায়)। সংগ্রহের তারিখ ৩০ জানুয়ারি ২০১৮।  "Tania Sachdev | Chess Celebrities"। Chess.com।  "The evolution of women's chess in India"। ChessBase India।  "Tania sachdev wins Asian chess title"। Mumbai Mirror।  "Tania wins maiden Commonwealth gold, sets eyes on 2016 Chess Olympiad"। Hindustan Times। ৯ আগস্ট ২০১৬।  Kulkarni, Rakesh। "P. Karthikeyan, Tania Sachdev Win Commonwealth Titles"। Chess.com।  Rao, Rakesh (৭ জুলাই ২০১৯)। "Commonwealth chess championship: Fantastic fifth for Abhijeet Gupta" – www.thehindu.com-এর মাধ্যমে।
হিন্দ বিনতে আওফ

হিন্দ বিনতে আওফ বা খাওলা বিনতে আওফ ছিলেন হযরত মুহাম্মাদ সা. এর শাশুড়ি, এবং তার সন্তান-সন্ততি ও বংশধরে অনেক বিখ্যাত সাহাবি জন্ম নিয়েছিলেন। মুহাম্মদের একাধিক সাহাবীর মা হওয়ায় তিনি "পৃথিবীর সর্বশ্রেষ্ঠ শাশুড়ী" হিসাবে পরিচিত ছিলেন। তিনি খাওলা নামেও পরিচিত। তার পিতা আওফ ইবনে জুহাইর ছিলেন ইয়েমেনের হিমিয়ার গোত্রের। মায়ের নাম আয়শা বিনতে মুহাজ্জাম। তার চারবার বিয়ে হয়েছিল এবং তার মোট নয় সন্তান ছিল। ১. মাহমিয়াহ ইবনুল যাজি আল জুবায়দি। তিনি প্রথম দিকেই ইসলাম গ্রহণ করেন এবং এরপর ১৩ বছর আবিসিনিয়ায় বাস করেন। ৬২৮ সালে মদিনা আগমনের পর নবী মুহাম্মাদ তাকে কোষাধ্যক্ষ পদে নিযুক্ত করেন। ২. লুবাবা বিনতে আল হারিস (উম্মে ফাদল), আব্বাস ইবনে আব্দুল মুত্তালিবের স্ত্রী এবং বিখ্যাত সাহাবি ইবনে আব্বাসের মা। ৩. বারা বিনতে হারিস, নবী মুহাম্মাদের সাথে বিবাহের পর মায়মুনা বিনতে হারিস নামে পরিচিত হন। ৪. আল সায়িব ইবনুল হারিস ৫. কাতান ইবনুল হারিস ৬. জয়নব বিনতে খুজাইমা, নবী মুহাম্মাদ সা. এর স্ত্রীদের অন্যতম। ৭. আসমা বিনতে উমাইস, যিনি রাবিয়া ইবনে রিয়ব আল-হিলালী, জাফর ইবনে আবী তালিব, খলিফা আবু বকর এবং খলিফা আলীর সাথে আবর্তে বিবাহ করেন এবং তাঁর নিজের অন্তত আটটি সন্তান ছিল। ৮. সালমা বিনতে উমাইস, হামজা ইবনে আব্দুল মুত্তালিবের স্ত্রী ছিলেন। ৯. আওন ইবনে উমাইস, তিনি আল হারাহতে মৃত্যুবরণ করেন। ১০. লুবাবা "ছোট", লায়লা বা আসমা নামেও পরিচিত, যিনি ওয়ালিদ ইবনে আল-মুগিরা আল-মাখজুমিকে বিয়ে করেছিলেন এবং বিখ্যাত যোদ্ধা খালিদ ইবনে ওয়ালিদের মা ছিলেন। ১১।  হুযায়লা বিনতে হারিস। ১২।  ঘোরা বিনতে আল-হারিস, ইজজা নামেও পরিচিত, তিনি আবদুল্লাহ ইবনে মালিক আল-হিলালির সাথে বিবাহবন্ধনে আবদ্ধ হন। The Encyclopaedia of Islam, New Edition: Supplement (ইংরেজি ভাষায়)। Brill Archive। ১৯৮০-০১-০১। আইএসবিএন 978-90-04-06167-5।  "Hind bint Awf"। English Wikipedia।  Tabari, Muhammad ibn Yarir al-; Tabari; ?abar? (১৯৯৮-০১-২৯)। The History of al-Tabari Vol. 39: Biographies of the Prophet's Companions and Their Successors: al-Tabari's Supplement to His History (ইংরেজি ভাষায়)। SUNY Press। পৃষ্ঠা ২০১। আইএসবিএন 978-0-7914-2820-7।  Landau-Tasseron/Tabari, p. 201. জারির তাবারী, মুহাম্মদ ইবনে (২০১৫-০৭-০৭)। History of al-Tabari Vol. 39, The: Biographies of the Prophet's Companions and Their Successors: al-Tabari's Supplement to His History (ইংরেজি ভাষায়)। Ella, Landau-Tasseron কর্তৃক অনূদিত। SUNY Press। পৃষ্ঠা ১৮৫,২০১। আইএসবিএন 978-1-4384-0998-6।  Sa'd, Muhammad Ibn (২০১২)। Kitab al-Tabaqat al-kabir (আরবি ভাষায়)। ৮। Maktabat al-Janyi। আইএসবিএন 978-977-01-7875-1।
অর্জন সিংহ বায়ু সেনা ঘাঁটি

অর্জন সিংহ বায়ু সেনা ঘাঁটি বা পানাগড় বায়ু সেনা ঘাঁটি হল ভারতীয় বিমানবাহিনীর একটি বিমান ঘাঁটি।এটি পশ্চিমবঙ্গের পূর্ব বর্ধমান জেলার দুর্গাপুর শহরের কাছেই পানাগড়ে অবস্থিত।বিমানবন্দরটি ২ নং জাতীয় সড়ক এর উত্তর পাশে অবস্থিত।এই বিমানঘাঁটি পূর্ব ভারত-এ বিমানবাহিনীর একটি গুরুত্বপূর্ণ বিমান ঘাঁটি। Airport information for VEPH from DAFIF (effective October 2006)
সৈয়দ আহমদ খান (সেনাপতি)

সৈয়দ আহমদ খান (সালাউত জঙ্গ) বাংলার নবাব আলীবর্দী খানের একজন সেনাপতি ছিলেন। তিনি ছিলেন আলীবর্দীর ভ্রাতুষ্পুত্র ও জামাতা। কিছুদিন তিনি উড়িষ্যার প্রাদেশিক শাসনকর্তার দায়িত্বও পালন করেন। বাংলায় মারাঠা আক্রমণের সময়ে মারাঠাদের বিরুদ্ধে যুদ্ধে তিনি সক্রিয়ভাবে অংশগ্রহণ করেছিলেন। নওয়াজিশ মুহম্মদ খান জৈনুদ্দিন আহমদ ড. মুহম্মদ আব্দুর রহিম, (বাংলাদেশের ইতিহাস), নবাব আলীবর্দী খান, পৃ. ২৯৩–২৯৯
জাহাজী টন

জাহাজী টন, প্রেরিত-মাল টন, পরিমাপ টন বা সামুদ্রিক টন আয়তনের একটি পরিমাপ, যা বড় মালবাহী যান, রেলগাড়ি অথবা জাহাজে পণ্য পরিবহনের ক্ষেত্রে ব্যবহৃত হয়। মার্কিন যুক্তরাষ্ট্রে এটিকে ৪০ ঘনফুট এবং যুক্তরাজ্যে ৪২ ঘনফুটের সমতুল্য ধরা হয়। এটির সাথে টন নামের অন্যান্য আয়তনের এককের সাথে গুলিয়ে ফেলা উচিত নয়। উদাহরণস্বরূপ, "রেজিস্টার টন" জাহাজের ধারণ ক্ষমতা পরিমাপে ব্যবহৃত হয়, যা কিনা ১০০ ঘনফুটের (২.৮৩১৬৮ ঘনমিটার) সমতুল্য। জাহাজী টনকে একটি জাহাজের নিবন্ধন মাশুল, বন্দর খাজনা, নিরাপত্তা ও আনুসাঙ্গিক প্রযোজ্য নিয়ম জারির ক্ষেত্রে মূল একক ধরা হয়। কুড়ি-ফুট সমতুল্য একক এ্যসবাক'স হ্যন্ডবুক অফ ইঞ্জিনিয়ারিং ফ্যান্ডামেন্টালস (ইংরেজি ভাষায়), ১৯৯০, আইএসবিএন 978-0471890843  লজিস্টিক ম্যনেজমেন্ট ফর ইন্টারন্যাশনাল বিজনেস (ইংরেজি ভাষায়), ২০০৯, আইএসবিএন 978-8120337923
রাজনৈতিক দুর্নীতি

রাজনৈতিক দুর্নীতি (ইংরেজি: Political corruption) বলতে অবৈধ ব্যক্তিগত মুনাফার জন্য সরকারী কর্মচারীদের ক্ষমতার অপব্যবহারকে বোঝানো হয়। সরকারী পদমর্যাদার অধিকারী ব্যক্তির কোন কাজকে কেবলমাত্র তখনই রাজনৈতিক দুর্নীতি বলা হয়, যখন সেটি তার দাপ্তরিক কাজের সাথে সরাসরি সংশ্লিষ্ট থাকে। এটি আইনের ছদ্মবেশে করা হতে পারে বা প্রভাব বিস্তারের মাধ্যমে করা হতে পারে। রাজনৈতিক দুর্নীতির মধ্যে আছে ঘুষ, চাঁদাবাজি, চাটুকারিতা, স্বজনপ্রীতি, সংকীর্ণতাবাদ, পৃষ্ঠপোষকতা, প্রভাব বিস্তার, রাজনৈতিক যোগাযোগভিত্তিক সুবিধালাভ (graft), এবং অর্থ আত্মসাৎ। দুর্নীতির কারণে মাদক পাচার, হুন্ডি, মানব পাচার, ইত্যাদির মত সংগঠিত অপরাধ সহজ হয়। রাজনৈতিক দমন-নিপীড়ন যেমন পুলিশী নিপীড়নকেও রাজনৈতিক দুর্নীতি হিসেবে গণ্য করা হয়। ট্রান্সপারেন্সি ইন্টারন্যাশনাল
কড়তা ওজন

কড়তা ওজন //কখনও কখনও বলা ভারমুক্ত ওজন, খালি গাড়ির বা কন্টেইনারের ওজন। স্থূল ওজন (বোঝাইকৃত ওজন) থেকে এটা বিয়োগ করে পণ্যের মূল ওজন হিসাব করা সম্ভব। এর সর্বাধিক ব্যবহার হয়ে থাকে পরিবহনকৃত পণ্যের মুল্যের উপর শুল্কায়ন করার ক্ষেত্রে অথবা বজরা, রেল, রাস্তা, বা অন্যান্য ট্রাফিক এর খাজনা প্রতিষ্ঠার জন্যে বিশেষভাবে যেখানে পণ্যের পরিমানের সাথে খাজনার পরিমান পরিবর্তিত হয় (যেমন ইরি প্রণালী)। হিসাবের সুবিধার্থে রেলপথের গাড়ি (বগি) এবং সড়কের যান সমূহের বাইরের পার্শে কড়তা ওজন লিপিবদ্ধ থাকে। কড়তা ওজনের ব্যবহার দেখা যায় পানির তলদেশে অবস্থিত যেকোন আকৃতিগত সমীক্ষার ক্ষেত্রে। কড়তা (টেয়ার) শব্দটি উৎপন্ন হয়েছে মধ্য ফরাসি শব্দ টেয়ার "অভাব ও অসম্পূর্ণতার জন্যে পণ্যের অপচয়", ইতালীয় টারা, এবং আরবি طرح তারা থেকে। শাব্দিক অর্থ  "পণ্য বাদ বা প্রত্যাখ্যান করা" টারাহা অর্থ "প্রত্যাখ্যান করা" কড়তা ওজনের হিসাব করা হয় রান্নাঘর থেকে বিশ্লেষণাত্মক (বৈজ্ঞানিক) ওজন মাপার যন্ত্রে। প্রায় সকল নিক্তিতেই পুন:স্থাপন বোতাম থাকে যার সাহায্যে একটি খালি পাত্র ওজন মাপার তলে স্থাপন করে নিক্তির কাটা শূন্য এ স্থাপন করা হয়, যাতে পরবর্তীতে যেকোন ওজন পরিমাপ করলে শুধুমাত্র পণ্যের ওজন দেখা যায় (পাত্র ব্যতীত)। স্থূল ওজন (মোট ওজন) = মূল ওজন (পণ্যের মূল ওজন) + কড়তা ওজন (খালি কনটেইনারের ওজন)। Soroka, W। Illustrated Glossary of Packaging Terminology (Second সংস্করণ)। Institute of Packaging Professionals।  "tare (2)"। Online Etymology Dictionary।  Yam, K. L., "Encyclopedia of Packaging Technology", John Wiley & Sons, 2009, আইএসবিএন ৯৭৮-০-৪৭০-০৮৭০৪-৬ SOLAS: container weighing method 1 & 2
হাইড্রাঞ্জিয়া

[তথ্যসূত্র প্রয়োজন]হাইড্রাঞ্জিয়া (বৈজ্ঞানিক নাম: Hydrangea macrophylla) (ইংরেজি: bigleaf hydrangea বা French hydrangea বা lacecap hydrangea বা mophead hydrangea বা penny mac and hortensia) হচ্ছে Hydrangeaceae পরিবারের Hydrangea গণের একটি গুল্ম জাতীয় ফুল গাছ। গাছটি ৩ থেকে ৬ ফুট লম্বা হয়। এই গাছের পাতা হালকা সবুজ এবং গাঢ় সবুজ দুই ধরনেরই হয়ে থাকে। পাতার কিনারা খাজকাটা। এই গাছ ঝোপা আকারের হয়। ফুলের রং নীল, গোলাপি, সাদা, হালকা লাল ইত্যাদি হয়ে থাকে। বসন্তের শুরুতে এ গাছে কচি পাতা গজাতে শুরু করে। গ্রীষ্মে পাতায় ভরে যায়। জুলাই মাসে কলি আসে এবং ফুল ফোটা, সেপ্টেম্বরের শেষ পর্যন্ত ফুল ফুটতে থাকে। গ্রীষ্মকাল থেকে হেমন্তকাল পর্যন্ত এই ফুলের স্থায়িত্ব হয়। এই গাছে আদি নিবাস দক্ষিণ ও পূর্ব এশিয়ার চীন, জাপান, কোরিয়া, ইন্দোনেশিয়া এবং উত্তর ও দক্ষিণ আমেরিকা। H. m. 'Taube' lacecap flower H. m. 'Nikko Blue' petals exhibiting the 'blueing' effects of aluminium sulfate solution H. m. Gakuajisai, lacecap flowers H. m. 'Tokyo Delight' Pink summertime flowers H. m. 'Red Ace' H. m. 'Pia' H. m. 'Beauté Vendomoise' H. m. 'Bunspecht' H. m.'Geoffrey Chadbund' H. m. 'Harlequin' H. m. 'La Marne' H. m. 'Mariesii' H. m. 'Merveille' H. m. 'Satinette' H. m. 'Zaunkoenig'
প্রথম মেহমেদ গিরায় খান

প্রথম মেহমেদ গিরায় খান ছিলেন ক্রিমিয়ান খানাতের খান বা শাসক। তাঁর শাসনামল ছিল ১৫১৫-১৫২৩। তিনি গ্রেট খান হিসেবে পরিচিত ছিলেন। ক্রিমিয়ান খানাতের খান প্রথম মেংলি গিরায় তার পিতা। মেহমেদ গিরায়ের জন্ম হয় ১৪৬৫ সালে, মৃত্যু ১৫২৩ সালে। তিনি হাসান বে-এর কন্যা নুরুম সুলতান খাতুনকে বিয়ে করেছিলেন।
প্রথম গাজি গিরায় খান

গাজি গিরায় খান (১৫০৪-১৫২৪), ছিলেন ক্রিমিয়ান খানাতের খান। তিনি ছিলেন প্রথম মেহমেদ গিরায় খান এর পুত্র। ১৫২৩ সালে পিতার মৃত্যুর পর তিনি ক্রিমিয়ান খানাতের খান হিসেবে দায়িত্বগ্রহণ করেন। মাত্র ২০ বছর বয়সে ১৫২৪ সালে তিনি মৃত্যুবরণ করেন। তার মৃত্যুর পর খান হন তার চাচা সাদেত গিরায় খান।
প্রথম সাদেত গিরায় খান

প্রথম সাদেত গিরায় খান (১৪৯৪-১৫৩৮) ১৫২৪ থেকে ১৫৩২ সাল পর্যন্ত ক্রিমিয়ান খানাতের খান ছিলেন। তার পিতা মেংলি গিরায় খান, পিতার মৃত্যুর পর তার ভাই প্রথম মেহমেদ গিরায় খান ক্রিমিয়ান খানাতের খান হন। ভাই মেহমেদ গিরায় খানের পর খান হন মেহমেদ গিরায়ের পুত্র প্রথম গাজি গিরায় খান হন। গাজি গিরায়ের পর ১৫২৪ সালে খান হন প্রথম সাদেত গিরায় খান। ১৫৩৮ সালে তার মৃত্যুর পর খান হন ভাই মেহমেদ গিরায়ের পুত্র প্রথম ইসলাম গিরায় খান।
হলিডে: এ সোলজার ইজ নেভার অফ ডিউটি

হলিডে: এ সোলজার ইজ নেভার অফ ডিউটি ২০১৪ সালের একটি বলিউডনির্মিত থ্রিলার ও অ্যাকশনধর্মী হিন্দি চলচ্চিত্র। এই সিনেমার পরিচালক এ আর মুরুগাদস। দক্ষিণী চলচ্চিত্র থুপ্পকি'র অনুকরনে হিন্দিতে এই সিনেমাটি তৈরী হয়। বিরাট বকশী ভারতীয় সেনাবাহিনীর একজন ক্যাপ্টেন। ছুটিতে বাড়ি আসার পর তার মা, বাবা, বোন তাকে জোর করে পাত্রী দেখাতে নিয়ে যায় কিন্তু পাত্রী সাইবাকে তার পছন্দ হয়না। ঘটনা পরম্পরায় সাইবার সাথে যোগাযোগ হলে তারা একে অপরকে পছন্দ করতে শুরু করে। বিরাটের ঘনিষ্ঠ বন্ধু মখিয়া মুম্বাই পুলিশের সাব ইনস্পেক্টর। তারা দুজনে বাসে যাওয়ার সময় অন্য এক ব্যক্তির পকেটমার হলে তারা বুঝতে পারে বাসের ভেতরেই পকেটমার আছে। পকেটমার চিহ্নিত হলেও অন্য এক ব্যক্তি আচমকা পালাতে থাকে। বিরাটের সন্দেহ হলে সে তাকে তাড়া করে ধরে এবং বুঝতে পারে এই ব্যক্তি সন্ত্রাসবাদী কাজের সাথে যুক্ত। বাসটি প্রবল বিস্ফোরনে ধংস হয়ে যায়। লোকটিকে পুলিশের হাতে তুলে দেওয়া হয় কিন্তু সে হসপিটাল থেকে পালায়। বিরাট তাকে আবার পালানোর সময় ধরে ফেলে ও বাড়িতে নিয়ে এসে অত্যাচার করে জেনে নেয় এক পুলিশ কর্তা এই পলায়নের পেছনে ছিল। বিরাট নিজে গভীর রাত্রে সেই পুলিশ কর্তাকে গিয়ে জানায় সে ডিফেন্স ইন্টেলিজেন্স এজেন্সির একজন অফিসার। পুলিশ অফিসার আত্মহত্যা করতে বাধ্য হয়। বিরাট ক্রমশ জানতে পারে গোটা দেশে স্লিপার সেলের মাধ্যমে সন্ত্রাসবাদী কার্যকলাপ ছড়িয়ে দেওয়ার জন্যে গভীর ষড়যন্ত্র চলছে। সে তার বারোজন সেনাবাহিনীর সহকর্মী কে নিয়ে এই চক্রান্তের মোকাবিলায় তৈরি হয়। স্লীপার সেলের কয়েকজনকে বিরাটরা হত্যা করলে ভারত পাকিস্তান সীমান্তের থর নামক জায়গা থেকে মুম্বাইতে আসে এই সন্ত্রাসবাদীদের প্রধান নেতা। তার সাথে কেন্দ্রীয় সরকারের প্রতিরক্ষা দপ্তরের উচ্চপদস্থ কর্তাও এই দেশবিরোধী ষড়যন্ত্রে যুক্ত। সে স্লীপার সেলের মাধ্যমে বিরাটের সহকর্মীদের সমস্ত গতিবিধি জেনে নিয়ে চ্যালেঞ্জ ছুঁড়ে দেয় বিরাটকে। বাকি সাথীদের প্রান রক্ষার্থে শেষ পর্যন্ত পুরো দলের মুখোমুখি হয় বিরাট। অক্ষয় কুমার - বিরাট বকশী সোনাক্ষী সিনহা - সাইবা গোবিন্দ - মেজর অপূর্বা অরোরা - পিঙ্কি বকশী সুমিত রাঘবন - মখিয়া "Holiday - Movie - Box Office India"। ১৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "Holiday – A Soldier Is Never Off Duty Movie Review"। timesofindia.indiatimes.com। সংগ্রহের তারিখ ১২ ডিসেম্বর ২০১৭।
ইউকে এইড

আন্তর্জাতিক উন্নয়ন বিভাগ (ইংরেজি: Department for International Development, সংক্ষেপে DFID) বা ইউকে এইড (UK Aid) যুক্তরাজ্য সরকারের একটি বিভাগ যা বিদেশে সাহায্য প্রদানের জন্য দায়িত্বপ্রাপ্ত। এই বিভাগের লক্ষ্য হচ্ছে "টেকসই উন্নয়ন উৎসাহিত করা এবং বিশ্বব্যাপী দারিদ্র্য দূর করা।" যুক্তরাজ্যের করদাতাদের অর্থায়ন দ্বারা এই উন্নয়ন প্রকল্পগুলি পরিচালিত হচ্ছে। ডিএফআইডি-এর মূল কর্মসূচী হল বিশ্বব্যাপী শিক্ষা, স্বাস্থ্য, সামাজিক সেবা, পানি সরবরাহ এবং পয়ঃনিষ্কাশন, সরকার ও সুশীল সমাজ, অর্থনীতি (অবকাঠামো, উৎপাদন ক্ষেত্র এবং উন্নয়ন পরিকল্পনা), পরিবেশ সংরক্ষণ, গবেষণা এবং মানবিক, ইত্যাদি ক্ষেত্রে সহায়তা প্রদান করা।
বেক্সিমকো ফার্মাসিউটিক্যালস

বেক্সিমকো ফার্মাসিউটিক্যালস (ডিএসই : BXPHARMA এলএসই: BXP), আরো পরিচিত বেক্সিমকো ফার্মা নামে, হচ্ছে বাংলাদেশের একটি ঔষধ প্রস্তুতকারী প্রতিষ্ঠান। এটি বেক্সিমকো গ্রুপের একটি প্রতিষ্ঠান। "BD firm plans to export version of Tamiflu"। Daily Times। ২০০৬-০৪-০৫। ২০১১-০৬-০৬ তারিখে মূল থেকে আর্কাইভ করা। সংগ্রহের তারিখ ২০০৮-০৩-০৮।  "Bangladesh forays into US market with Beximco Pharma"। সংগ্রহের তারিখ ২০১৬-১০-০৩।  "Bangladesh Pharmaceutical Society"। ২০০৭-০১-১০ তারিখে মূল থেকে আর্কাইভ করা। সংগ্রহের তারিখ ২০১৭-০৪-১৭।  "Beximco Pharma's Profile on Pharma Mirror Magazine"।
জিয়াউল হক জিয়া

জিয়াউল হক জিয়া (১১ মার্চ ১৯৫৩ - ৪ নভেম্বর ২০১৬) একজন বাংলাদেশী রাজনীতিবিদ ছিলেন। তিনি লক্ষ্মীপুর-১ আসনের ৩বারের সংসদ সদস্য ও অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন। জিয়াউল হক জিয়া ১৯৫৩ সালের ১১ই মার্চ লক্ষ্মীপুর জেলার রামগঞ্জ উপজেলার ভাদুর ইউনিয়নের কেতুড়ি গ্রামে জন্মগ্রহণ করেন। তিনি রূপালী ব্যাংকের অফিসার্স এসোসিয়েশনের সাধারণ সম্পাদক ও ব্যাংক এমপ্লয়িজ ফেডারেশনের মহাসচিব ছিলেন। জিয়াউল হক জিয়া ১৯৮৬ সালে বাংলাদেশ জাতীয়তাবাদী দলে যোগদান করেন। বিএনপির প্রার্থী হিসেবে তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে লক্ষ্মীপুর-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়ে ছিলেন। অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন। জিয়াউল হক জিয়া ৪ নভেম্বর ২০১৬ সালে ব্যাংককের বামরুনগ্রাদ হাসপাতালে বাংলাদেশ সময় সকাল সাড়ে ৮টায় কোলন ক্যান্সারে চিকিৎসাধীন অবস্থায় মৃত্যুবরণ করেন। তিনি দীর্ঘদিন ধরে অসুস্থ ছিলেন। "৯ম জাতীয় সংসদ সদস্য তালিকা"। বাংলাদেশ জাতীয় সংসদ। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৭।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক প্রতিমন্ত্রী জিয়াউল হক জিয়ার মৃত্যু"। বাংলানিউজটোয়েন্টিফোর.কম। ৪ নভেম্বর ২০১৬। ২০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৭।  "সাবেক প্রতিমন্ত্রী জিয়াউল হক আর নেই"। দৈনিক কালের কণ্ঠ। ৪ নভেম্বর ২০১৬। সংগ্রহের তারিখ ১৬ এপ্রিল ২০১৭।  "সাবেক প্রতিমন্ত্রী জিয়াউল হক জিয়ার ইন্তেকাল"। এনটিভি অনলাইন। ৪ নভেম্বর ২০১৬। সংগ্রহের তারিখ ১৬ এপ্রিল ২০১৭। [স্থায়ীভাবে অকার্যকর সংযোগ]
এলিজা নেলসন

এলিজা নেলসন জন্মসূত্রে এলিজা মেনডোনসা (জন্ম ২৭ সেপ্টেম্বর ১৯৫৬) একজন ভারতীয় হকি খেলোয়াড় এবং ভারতের জাতীয় মহিলা হকি দলের প্রাক্তন অধিনায়িকা। পুনের একটি গোয়ান পরিবারে উনি জন্মগ্রহণ করেন ও ভারতীয় রেল দলে হকি খেলতেন। .১৯৮২ সালে নতুন দিল্লীতে অনুষ্ঠিত নবম এশিয়ান গেমসে সোনাজয়ী মহিলা হকি দলের উনি অধিনায়িকা ছিলেন। ১৯৮০ মস্কো অলিম্পিকে চতুর্থ স্থান লাভ করা ভারতীয় হকি দলেরও উনি সদস্যা ছিলেন। ১৯৮১ সালে উনি অর্জুন পুরষ্কারে সন্মানিত হন এবং ভারত সরকার ১৯৮৩ সালে ওনাকে পদ্মশ্রী সন্মানে ভূষিত করেন। "Indian Sports Portal"। Indian Sports Portal। ২০১৫। জুলাই ১০, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ৯, ২০১৫।  "Eliza Nelson"। Sports Reference। ২০১৫। ডিসেম্বর ১৫, ২০১২ তারিখে মূল থেকে আর্কাইভ করা। সংগ্রহের তারিখ জুলাই ৯, ২০১৫।  "Poor planning cost us medal in 1980 Olympics"। Times of India। ২৫ জুলাই ২০১২। সংগ্রহের তারিখ জুলাই ৯, ২০১৫।  "Arjuna Awardees List"। News Choupal। ৬ আগস্ট ২০১০। জুলাই ১০, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ৯, ২০১৫।  "Padma Shri" (পিডিএফ)। Padma Shri। ২০১৫। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুন ১৮, ২০১৫।
বিজয় অমৃতরাজ

বিজয় অমৃতরাজ (জন্ম ১৪ ডিসেম্বর ১৯৫৩) একজন প্রাক্তন ভারতীয় টেনিস খেলোয়াড়, ক্রীড়া ভাষ্যকার ও অভিনেতা। ১৯৮৩ সালে তিনি পদ্মশ্রী সন্মানে ভূষিত হয়েছেন। ম্যাগি ধৈরিয়াম ও রবার্ট অমৃতরাজের সন্তান বিজয়ের জন্ম চেন্নাইতে। Vijay Amritraj ওয়েব্যাক মেশিনে আর্কাইভকৃত ৫ ফেব্রুয়ারি ২০০৯ তারিখে at the Association of Tennis Professionals "Pride of Chennai - A list of people that make Chennai proud"। Itz Chennai। জানুয়ারি ২০১২। ৮ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৭।  "At home on every turf"। The Hindu। Chennai, India। ২৯ জুলাই ২০০৪। ১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৭।
জঙ্গলকন্যা সেতু

জঙ্গলকন্যা সেতু বা ভসরাঘাট সেতু হল ঝাড়গ্রাম জেলার নয়াগ্রাম-এ অবস্থিত একটি সেতু। এই সেতুটি ২০১৬ সালে চালু হয়। এই সেতুটি সুবর্ণরেখা নদীর উপর নির্মিত হয়েছে সেতুটি প্রায় ১.৪৭২ কিলোমিটার (০.৯১৫ মা) দীর্ঘ।এটি পশ্চিমবঙ্গের দীর্ঘতম সেতু।এত দিন নয়াগ্রাম থেকে গোপীবল্লভপুর হয়ে খড়গপুর আসতে পাড়ি দিতে হত প্রায় ৯৫ কিলোমিটার রাস্তা৷ ১.৪৭২ কিমি লম্বা এই জঙ্গলকন্যা সেতু ধরে নয়াগ্রাম-কেশিয়ারি হয়ে খড়গপুর পৌঁছতে পাড়ি দিতে হবে মাত্র ৪৫ কিলোমিটার পথ৷ নয়াগ্রাম ও কেশরির মাঝে বয়েচলেছে সুবর্ণরেখা।ফলে এই এলাকার যোগাযোগের প্রদান বাধা এই নদী।২০১১ সালে মুখ্যমন্ত্রী মমতা বন্দ্যোপাধ্যায় ভসরাঘাট সেতু নির্মানের ঘোষণা করেন।তবে এখানে আগে থেকেই অস্থায়ী সেতু ছিল ।যা প্রতিবছর নির্মান করা হত এবং বর্ষার সময় ভেঙ্গে যেতো।এর পর কংক্রিটের সেতু নির্মান শুরু হয়।প্রায় তিন কিলোমিটার এই সেতুর নির্মান শেষ হয় ২০১৬ সালে।ওই বছরের ১১ ফেব্রুয়ারি সেতুটি উদ্ভোদন করেন মুখ্যমন্ত্রী মমতা বন্দ্যোপাধ্যায়। জেলার কেশিয়াড়ী ও নয়াগ্রাম এর সংযোগকারী জঙ্গলকন্যা সেতু গত ১১ তারিখে উদ্বোধনের ১৫ দিন পর ২৬ ফেব্রুয়ারি (২০১৬) সেতুর পিলারে (রেলিং) নিয়ন্ত্রণ হারিয়ে ধাক্কা মারে একটি যাত্রীবাহী বাস৷ পঞ্চাশ জন যাত্রী নিয়ে মেদিনীপুর থেকে নয়াগ্রাম যাচ্ছিল বেসরকারি বাসটি৷ অত্যন্ত দ্রুতগতিতে যাচ্ছিল বাসটি৷ জঙ্গলকন্যা সেতুতে ওঠার সময়ে পিলারে ধাক্কা মারে বাসটি৷ পশ্চিমবঙ্গের সেতুসমূহের তালিকা "ভরসার সেতু ঘিরে আবেগ ভাসল জঙ্গলমহল"।  "নতুন সেতু চালু হলে কমবে দুর্ভোগ, খরচও"।  "সুবর্ণরেখা বাঁধ-প্রকল্প নিয়ে সংশয় বাড়ছেই"।  "উদ্বোধনের ১৫ দিনের মাথায় মুখ্যমন্ত্রীর জঙ্গলকন্যা সেতুর পাঁচিল ভেঙে ঝুলছে বাস"।
জোধা আকবর (টিভি ধারাবাহিক)

জোধা আকবর জি টিভিতে প্রচারিত একটি ঐতিহাসিক ধারাবাহিক। এটি ১৮ জুন ২০১৩ থেকে ৭ আগস্ট ২০১৫ পর্যন্ত প্রচারিত হয়। বালাজী টেলিফিল্মসের ব্যানারে ধারাবাহিকটি প্রযোজনা ও পরিচালনা করেছেন একতা কাপুর। এতে নাম ভূমিকায় অভিনয় করেছেন রজত টুকাস ও পরিধি শর্মা। এই কাহিনী মুঘল সম্রাট জালালউদ্দীন মোহাম্মদ আকবর এবং হিন্দুস্থানের মল্লিকা মারিয়াম-উজ-জামানি বেগমের সময়ের সমাজকে নিয়ে রচিত। রজত টোকাস - জালালউদ্দীন মোহাম্মদ আকবর পরিধি শর্মা - মরিয়ম-উজ-জামানী বরি ভাতিয়া - নুরুদ্দীন মোহাম্মদ সেলিম লাভিনা ট্যান্ডন - রোকেয়া সুলতান বেগম মনীষা যাদব - সলিমা সুলতান বেগম অশ্বিনী কালশেখর - মহম অঙ্গ হীনা পারমার - আনারকলি ছায়া পাড়কার - হামিদা বানু বেগম অঙ্কিত রায়জাদা - মানসিংহ আয়ুশ আনন্দ - আবদুল রহিম খান-ই-খানা গোপাল সিং - বীরবল বিজয় বদলানি - তানসেন কুনাল খোসলা - কুতুবউদ্দীন কোকা সেজান কে মোদ - সুলতান মুরাদ মির্জা গৌরব শর্মা - সুলতান দানিয়াল মির্জা অনুরাগ শর্মা - মহারাণা প্রতাপ সৌর্য সিং - টোডর মল "জোধা আআকবর– জি টিভি"। জি টিভি। ২১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৪।  Team, Tellychakkar। "Jodha Akbar bids adieu after a glorious run of 2 years"। Tellychakkar.com। সংগ্রহের তারিখ ২০১৬-১০-০৯।  Team, Tellychakkar। "Strong Buzz: Zee TV's Jodha Akbar to go off air?"। Tellychakkar.com। সংগ্রহের তারিখ ২০১৬-১০-০৯।
প্রেক্ষাগৃহ

চলচ্চিত্র প্রেক্ষাগৃহ (সিনেমা হল, সিনেমা থিয়েটার, বড় পর্দা, রূপালী পর্দা নামেও পরিচিত) বলতে এমন একটি স্থান (সাধারণত একটি ভবন) বোঝায়, যার ভেতরে অবস্থিত একটি মিলনায়তনে বা প্রদর্শনী কক্ষে বিনোদনের উপলক্ষে চলচ্চিত্র প্রদর্শন ও অবলোকন করা হয়। বেশিভাগ চলচ্চিত্র প্রেক্ষাগৃহ ব্যবসায়িক উদ্দেশ্যে নির্মিত এবং এগুলিতে প্রবেশ করতে হলে দর্শনার্থীদের প্রবেশপত্র বা টিকেট কিনতে হয়। তবে কিছু স্বল্প সংখ্যক চলচ্চিত্র প্রেক্ষাগৃহ অলাভজনক সংগঠন বা সমিতি দ্বারা পরিচালিত এবং এগুলিতে ঢুকতে আলাদা প্রবেশপত্র লাগে না, তবে একটি সদস্য ফি দেওয়া লাগে। অনেক স্থানে আবার কোনো সংগঠন কর্তৃক বিনামূল্যে প্রদর্শন করা হয়। প্রেক্ষাগৃহে একটি চলচ্চিত্র প্রক্ষেপক যন্ত্রের মাধ্যমে চলচ্চিত্রটিকে একটি বড় পর্দাতে সম্পাত করে দেখানো হয়। পর্দার সামনে মিলনায়তনের দর্শকেরা বসে চলচ্চিত্রটি উপভোগ করেন। চলচ্চিত্রের কথোপকথন, শব্দ ও সঙ্গীতগুলি দেওয়ালে লাগানো বেশ কিছু শব্দপ্রক্ষেপক বা স্পিকারের মাধ্যমে পরিবেশন করা হয়। ১৯৭০-এর দশক থেকে নিম্ন কম্পাঙ্কের শব্দের জন্য সাব-উফার ধরনের শব্দপ্রক্ষেপক ব্যবহার করা হয়। ২০১০-এর দশকে এসে বেশির ভাগ চলচ্চিত্র প্রেক্ষাগৃহতে ডিজিটাল চলচ্চিত্র প্রক্ষেপণ প্রযুক্তি ব্যবহার করা হচ্ছে। এর ফলে ভারী রিলে ফিতায় ধারণকৃত চলচ্চিত্র তৈরি ও প্রদর্শনের প্রয়োজন ফুরিয়ে গেছে। বেশির ভাগ প্রেক্ষাগৃহেই প্রদর্শন পর্দাবিশিষ্ট একাধিক কক্ষ বা মিলনায়তন থাকে। একটি মিলনায়তনে দর্শকের আসনগুলি একটি ঢালু মেঝের উপরে সজ্জিত থাকে, যেখানে মেঝের সর্বনিম্ন অংশটি একেবারে পর্দার সামনে এবং সর্বোচ্চ অংশটি পর্দা থেকে দূরে থাকে। অনেক সময় দর্শকদের কাছে কোমল পানীয়, ভূট্টার মুড়ি বা "পপকর্ন" এবং মিষ্টিজাতীয় দ্রব্য এমনকি ঝটপট খাবারও দেওয়া হয়। কিছু প্রেক্ষাগৃহে মদ্যপানীয় বিক্রি করার অনুমতি আছে। উইকিমিডিয়া কমন্সে Cinemas সম্পর্কিত মিডিয়া দেখুন। Movie theaters early users of air conditioning - Pantagraph (ব্লুমিংটন, ইলিনয় সংবাদপত্র) (ইংরেজি)
পশ্চিমবঙ্গের সেতুসমূহের তালিকা

"Top 6 Longest Cable-Stayed Bridges in India"। সংগ্রহের তারিখ ২৯ জুলাই ২০১৬।  Salman, Salman M. A.; Uprety, Kishor (২০০২)। Conflict and cooperation on South Asia's international rivers: a legal perspective। World Bank Publications। পৃষ্ঠা 135–136। আইএসবিএন 978-0-8213-5352-3। সংগ্রহের তারিখ ২০১১-০৭-০৫।  "Famous Bridges of India – Nivedita Setu"। India Travel News। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১১-০৭-০৬।  "Howrah Bridge"। Structurae। সংগ্রহের তারিখ ২০১১-০৭-০৫।
শরৎচন্দ্র বসু

শরৎচন্দ্র বসু (জন্ম: ৬ সেপ্টেম্বর,১৮৮৯ — মৃত্যু: ২০ ফেব্রুয়ারি, ১৯৫০) ছিলেন একজন বাঙালি জাতীয়তাবাদী, পেশায় ব্যারিস্টার এবং ভারতের স্বাধীনতা কর্মী। তিনি জানকীনাথ বসুর ছেলে এবং নেতাজী সুভাষ চন্দ্র বসুর মেজ দাদা। তিনি ব্রিটিশ বিরোধী আন্দোলন করেন ও পরবর্তীকালে একটি অবিভক্ত স্বাধীন বাংলা প্রজাতন্ত্র প্রতিষ্ঠার লক্ষে কাজ করে গেছেন। তিনি ভারতীয় সশস্ত্র বিপ্লবী আন্দোলনের একজন নৈতিক সমর্থক ছিলেন। স্বাধীনতা সংগ্রামীদের হয়ে আদালতে বিনা পারিশ্রমিকে সওয়াল করতেন। তার স্ত্রী বিভাবতী বসুও গান্ধীবাদী আন্দোলন ও স্বাধীনতা সংগ্রামে সহযোগী ভূমিকা নেন। ১৯৩৬ থেকে ১৯৪৭ সালের জানুয়ারি পর্যন্ত তিনি কংগ্রেসের ওয়ার্কিং কমিটির সদস্য ছিলেন। তিনি ১৯৪৬ সালে অন্তর্বর্তীকালীন সরকারের মন্ত্রী ছিলেন। কেবিনেট মিশন পরিকল্পনা নিয়ে কংগ্রেসের ভূমিকা সম্পর্কিত ইস্যুতে তিনি ১৯৪৭ সালে তার সদস্য পদ ত্যাগ করেন। একজন দেশপ্রেমিক বাঙালি হিসেবে শরৎচন্দ্র বসু বাংলা বিভাগের ঘোর বিরোধী ছিলেন। তিনি সমাজ ও ভাষার ভিত্তিতে গঠিত স্বশাসিত সমাজতান্ত্রিক রাজ্যের সমন্বয়ে একটি অখণ্ড ভারত গঠনের পক্ষে ছিলেন। বাংলার মুখ্যমন্ত্রী হোসেন শহীদ সোহরাওয়ার্দীর সাথে তার চিন্তাধারার যথেষ্ট মিল ছিল। সোহরাওয়ার্দীও এ সময় আনুষ্ঠানিকভাবে সম্মিলিত স্বাধীন বাংলা বাস্তবায়নের পরিকল্পনা উপস্থাপন করেন। উভয় নেতা পরবর্তী সময়ে একটি অখণ্ড স্বাধীন বাংলার স্বপ্ন বাস্তবায়নের লক্ষ্যে এক হয়ে কাজ করেন। তিনি ১৯৫০ সালের ২০শে ফেব্রুয়ারি কলকাতায় মৃত্যু হয়। উইকিউক্তিতে শরৎচন্দ্র বসু সম্পর্কিত উক্তির সংকলন রয়েছে।